**Izstrādes vadītāja ziņojums**

**par lokālplānojuma nekustamajam īpašumam Rīgas gatvē 61, Ādažos,**

**projekta tālāko virzību**

Lokālplānojumu izstrādā SIA “METRUM”.

Lokālplānojuma mērķis ir pamatot Ādažu novada teritorijas plānojuma grozījumus nekustamā īpašuma Rīgas gatvē 61, Ādažos, Ādažu novadā (kadastra Nr. 8044 004 0306) teritorijai, nodrošinot priekšnoteikumus teritorijas ilgtspējīgai un tehniski – ekonomiski pamatotai izmantošanai.

Lokālplānojums tiek izstrādāts pamatojoties uz spēkā esošo Ādažu novada teritorijas plānojumu un Ādažu novada ilgtspējīgas attīstības stratēģiju. Lokālplānojumā paredzētie spēkā esošā teritorijas plānojuma grozījumi nav pretrunā ar Ādažu novada ilgtspējīgas attīstības stratēģiju.

Lokālplānojuma teritorijas izmantošanas un apbūves noteikumos paredzēti jauni zonējumi:

1. Publiskās apbūves teritorija P6, kas pēc būtības ir precizēts spēkā esošā teritorijas plānojuma P zonējums, samazinot teritorijas galvenos izmantošanas veidus, atstājot tikai biroju ēku, tirdzniecības vai pakalpojumu objektu un kultūras iestāžu apbūvi;
2. Transporta infrastruktūras teritorija TR6, kas pēc būtības ir precizēts spēkā esošā teritorijas plānojuma TR zonējums, samazinot teritorijas galvenos izmantošanas veidus, atstājot tikai inženiertehnisko un transporta lineāro infrastruktūru;

Lokālplānojuma ietvaros ir veikta paredzētā pievienojuma Rīgas gatvei izvērtējums, kurā secināts, ka lokālplānojuma īstenošana neradīs būtiskas satiksmes režīma izmaiņas un nepalielinās satiksmes negadījumu risku, jo paredzētā ēkas funkcija neparedz pastāvīgu apmeklētāju auto plūsmu, bet gan tikai darbinieku un atsevišķu viesu ierašanos ar auto.

Lokālplānojuma izstrādei saņemti nosacījumi no 8 institūcijām:

1. VSIA “Latvijas valsts ceļi”;
2. Valsts vides dienests;
3. Veselības inspekcija;
4. AS “Sadales tīkls”;
5. AS “Gaso”;
6. SIA “Ādažu ūdens”;
7. SIA “Tet”;
8. SIA “Baltcom”;

Apkopojums par saņemtajiem nosacījumiem un to ņemšanu vērā iekļauts lokālplānojuma pielikumu sadaļā.

Vides pārraudzības valsts birojs 28.06.2022. ir pieņēmis lēmumu Nr.4-02/33/2022 “Par stratēģiskā ietekmes uz vidi novērtējuma procedūras nepiemērošanu”.

**Lokālplānojuma projekts ir virzāms lēmuma pieņemšanai par nodošanu publiskajai apspriešanai un institūciju atzinumu saņemšanai.**

Izstrādes vadītājs,

Teritorijas plānošanas nodaļas

Vecākais teritorijas plānotājs

Miķelis Cinis

30.05.2025.